মৌমোম
১২-১৭ দিন বয়সের কর্মী মৌমাছি মোমগ্রন্থির ক্ষরণ দ্বারা মৌচাকের দেওয়াল ও ঢাকা তৈরি করে। এটি জলে অদ্রাব্য মিশ্র দাহ্য পদার্থ যার গলনাঙ্ক তেলের থেকে বেশি (৬২℃-৬৪℃)। এই ভৌতগণসম্পন্ন অন্যান্য বহু প্রাণীজাত, উদ্ভিদজাত ও কৃত্রিম পদার্থকেও মোম (wax) বলা যায়। প্যারাফিন(Paraffin) কৃত্রিম মোমের উদাহরণ। মোম বা wax মুলত তখনই উৎপন্ন হয় যখন ফ্যাটি এসিড ট্রাইহাইড্রিক এলকোহলের পরিবর্তে মনোহাইড্রিক এলকোহলের সাথে এস্টারিভূত হয়। কোন কোন উদ্ভিদে প্রাপ্ত মোম ২৪ থেকে ৩৬ কার্বনবিশিষ্ট হয়।